Waray-Waray News: PGMA: Dire kita nagluluya ha reporma han panalapi
Tacloban City (15 June) -- "Dire ngan dire kita ngaluluya han aton palakat ha reporma han panalapi".
Amo ine an kaparte han pahayag ni Presidente Gloria Makapagal-Arroyo nga karuyag niya ipasabot ha mga imbestor ug mga credit watchers. Siring han President, dire daw hiya nagluluya han iya paniguro nga makahikay an gobyerno hin kantidad agud mapundohan an mga proyekto labi na an dagko nga mejores nga makakapagtugway han nasod tipakadto ha kaupayan ug progreso.
An mensahe han Presidente in kasumpay han mga libak nga daw kontento na hiya han kabutang yana han ekonomiya ug dire na daw naniniguro sugad han una niya nga mga tinguha ug paningkamot.
Akseptado ugaring han Presidente han pinakaurhi nga ipinakita nga trabaho han mga tagkolekta han buhis nga daw hinabubo, pati na an ira koleksyon, kompara han mga una nga nahikay nga buhis, kundi nagsaad man daw an mga ahensiya haiya nga utro nga maniniguro ug pag-uupayon pa hin husto an koleksyon. Kasumpay hine, nahisumat nga babarubalasahon gihapon an mga opisyales han Bureau of Internal Revenue (BIR).
Nagsiring pa daw an Presidente nga unta dire hikalimtan han mga ahensiya nga nag-oobserbar ug naghahatag hin grado ha performance ha panalapi ha goberno nga dire angay kalimtan nga han nakalabay man nga 26 ka quarter, naka=eksperyensya an goberno hin maupay nga kalakat han panalapi.
Ha pagkayan, plano ni Mrs. Arroyo in pagprivatize hin mga propedad han goberno ug usa na dinhe an San Miguel Corporation ug Manila Electric Company.
Una hine, naghatag pahimatngon an World Bank nga dire maglie-low an aton goberno ha luyo han pag-umento han peso ug stock market agud man dire mautod an pagkadatong han mga imbestor nganhe ha aton.
Ha kabug-osan, ipinapahinumdom han Presidente an sinisiring nga "indicators of confidence" nga ginkikilala han Japan Credit Rating Agency. (PIA-Eastern Samar) [top]
war_Latn war_Latn war_Latn war_Latn war_Latn war_Latn war_Latn war_Latn war_Latn